
RAPORT DE SPECIALITATE 
· Privind trecerea din domeniul public în domeniul privat  a suprafeţei  de 2178 mp. , cadastral 103862 , teren aferent Parohiei Ortodoxe Române II , Calea Republicii nr. 55  si stabilirea dreptului de folosinţă gratuită a Parohiei Ortodoxe Române II  asupra terenului respectiv. 


      În procesul de inventariere a bunurilor imobile din domeniul public şi domeniul privat al Municipiului Marghita , cerinţă a Codului Administrativ , art. 289 respectiv art. 357 din OUG nr. 57/2019 , cu modificările şi completările ulterioare , 
      Comisia de inventariere constituită în temeiul legii a constatat existenţa unei suprafeţe  de teren pe care se găseşte edificată  Biserica Ortodoxă Romana II   , teren întabulat în domeniul public al oraşului Marghita. Iniţial pe o parte din numerele topografice corespunzătoare acestei adrese administrative - Calea Republicii nr. 55 a fost acordat de către autoritatea locală în 1991, prin decizia nr. 38 din 17.04.1991 dreptul de folosinţă pentru constituirea bisericii ortodoxe cunoscută ca şi „ Catedrala Sf. Paraschiva” din Marghita. ( nr. topo.380/1, nr. topo. 379/1, nr. topo.379/4 , nr. topo 381/3 )
        Ulterior amplasarea construcţiei s-a realizat pe  cote părţi din numerele topografice  menţionate mai sus  ce constituie în prezent nr. cadastral 103862 Marghita , unde suprafaţa construită la sol a bisericii conform autorizaţiei de construcţie este de 1001 mp., iar suprafaţa de teren  împrejmuită  şi aferentă bisericii este de 2178 mp. 
	Pentru punerea în aplicare a dispoziţiilor Legii nr.239/2007 privind reglementarea regimului juridic al unor bunuri imobile aflate în folosinţa  unităţilor  de cult, art. 3 alin. 2  „ in situaţia în care în momentul atribuirii, imobilul se află în domeniul public, prin hotărâre se va aproba şi trecerea acestuia în domeniul privat al statului sau al unităţii administrativ teritoriale , potrivit legii” 
	Astfel, în temeiul art. 361 din OUG nr. 57/2019 „ trecerea unui bun din domeniul public al unei unităţi administrativ teritoriale din domeniul privat al acesteia se face  prin hotărâre a Consiliului judeţean, respectiv a Consiliului General al Municipiului Bucureşti ori a Consiliului Local al comunei, al oraşului sau al municipiului, după caz, dacă prin lege nu se dispune altfel”
	Ca şi „ justificare temeinică a încetării  uzului sau interesului public naţional sau local, după caz ”- cerinţă  a alin. 3 din art. 361 din OUG 57/2019 cu modificările şi completările ulterioare , arătăm că acest teren a avut de la început destinaţia de teren pe care să se edifice biserica ortodoxă de pe Calea Republicii nr.55, chiar dacă ulterior prin realizarea de documentaţii  cadastrale în zonă,  cotele părţi din  numerele topografice ce constituie nr. cadastral 103862 pe care este întabulată construcţia bisericii nu a preluat în CF 103862 Marghita si dreptul de folosinţă  asupra terenului. Reiese astfel, că terenul respectiv nu este afectat de utilitate publică, reprezintă în fapt folosinţa Parohiei Ortodoxe conform ortofotoplanului anexat si autorizaţiei  de construire nr. 54 din 31 decembrie 1996 , CF 103862 Marghita si fişei imobilului numărului cadastral 103862 .
De asemenea, trecerea  în domeniul privat se justifică prin soluţionarea cererii Parohiei Ortodoxe Romane II  Marghita înregistrată la primăria Marghita cu nr. 1/3846 din 20.08.2024 de valorificare a dispoziţiilor Legii nr. 239/2007.
	


                      Secretar General 
              Cornelia DEMETER

